en de de it en en en en en da da en en da en en it ko en en io nb en da da da nb sv da da da da da da da da da nn da da da da da da da da da da en
Svømmehal - Well-being is common sense
Stud dogs owned by friends
Te story of Bernese Mountain Dogs
2 kinds of pedigree in Denmark
Racestandard for Berner Sennen
Med RAS for øje
Indendørs svømmehal er et rigtig godt supplement til hav og sø, specielt om vinteren.
For deres mor havde sagt, at svømning er sundt
Oliver er i svømmehallen hos Henriette, Enggårdens Hundecenter.
Hundesvømning er et sundt, sjovt og skånsomt alternativ til både aktivering og motionering af hunden og har mange fordele:
•  God og skånsom motion og vedligeholdelse af bevægelsesapparatet
•  I vandet trænes både kondition, styrke, koordination, balance og bevægelighed
•  Skånsom genoptræning efter skader eller operation
•  Forebygger gigt og stive muskler og kan hjælpe ved HD og spondylose
•  Kan løse op for spændinger og ømheder
•  Skånsom for hundens led (særligt velegnet til overvægtige og gamle hunde)
•  Effektivt til muskelopbygning (udstilling, jagt eller agility)
•  Hunden holdes smidig og i gang
•  Fysisk og mental stimulering
•  Øget velvære (for nogle hunde afstressende)
Oliver skriver i Berner Bladet i 2011
Oliver (Lady Xiera´s Boba Fett) er blevet medlem af en klub – Oliver har fået sit eget 10 turs kort – Oliver er begyndt at gå til svømning 2 gange om ugen, og HAN ELSKER DET.
Selv om man efterhånden runder de 19 måneder, og selv mener, man er en stor voksen kraftkarl inde i hovedet, syntes der nu alligevel at mangles lidt bredde og fylde på den unge hanhunds ellers så skønne krop. Og nu siges det jo, at svømning er sundt for både krop og sjæl, så af sted det gik.
Turen gik til ”Karmdal”, et kombineret hestestutteri/brugskunstsalg/hundetræning/svømmehal for både hunde og heste. Et hyggeligt sted hvor man føler sig meget velkommen, fra man træder ind ad døren og bliver hjertelig modtaget af Lone, som ejer stedet sammen med hendes mand. Iført regntøj, gummestøvler, og med håndklæder under den ene arm og hunden i snor i den anden, er vi mere end bare klar. Spændingen ville næsten ingen ende tage – hvad skal ske her???
Første step er en tur under den kølige bruser – måske ikke lige det fedeste man har dyrket i sit hundeliv, men renlighed er jo efter sigende en god ting. Dernæst skal man finde hunden er redningsvest i passende størrelse, for tænk, om man slet ikke kan svømme! Der bliver i farten knappet endnu en snor i halsbåndet.
Nu nærmer vi os så den store flotte pool med mange kubikmeter vand i. Bassinet er 3 meter dybt, 2 meter bredt og hele 25 meter langt. Den er udstyret med trappetrin i begge ender. Oliver har travlt med at snuse rundt og kigger af og til på sin mor. Han er bekymret for, om vi nu husker, at han jo kun sopper op til maven/tissetrolden, og så bestemt ikke længere. Han trapper dog gladelig i vandet med sin mor med en snor i hånden på den ene langside, og Lone med sin snor på den anden langside. Han smager lidt på vandet og forsøger endnu et trin ned. Nu trækker vi ham forsigtigt fremad i vandet til han ikke længere har fodfæste. Først bliver han lidt forskrækket og forsøger at svømme ”stående” i vandet, men med endnu et blødt fælles træk ligger han nu vandre i vandet. Man kan med et se, at det pludselig går op for ham, at han kan svømme. ”jeg kan svømme”….”jeg kan svømme”….. ”Jubiii, jeg kan svømme”. Da han når enden af bassinet springer han op ad trapperne. Forpustet, glad og med logrende hale ryster han sig, og er klar til endnu en tur….og endnu en … og endnu
Her er det total wellnes, så turen fortsætter under den varme bruser, inden man bliver tørret i de medbragte håndklæder. Og afslutningsvis står den på ”solarium”. For 2x5,- kan hunden få sin veltrænede krop gennemvarmet og tørret under 9 store griselamper. Åhhh, det er skønt at være en dejlig berner.
Nu går Oliver fast til svømning 2 gange om ugen, hvor han med stor glæde svømmer 300-350 meter pr. gang. Han har for længst smidt redningsvesten og snorene. Ja man kan faktisk sige, at han er blevet lidt af en vandhund.
Powered by Create your own unique website with customizable templates. Get Started